Foto: KUN.UZ «O‘zbekiston havo yo‘llari» Milliy aviakompaniyasi 2018 yilning 1 iyunidan Toshkent - Qozon - Toshkent yo‘nalishida iqtisodiy klass tariflarini pasaytiradi, deb xabar bermoqda MAK axborot xizmati. Parvozlar haftasiga ikki marta seshanba va payshanba kunlari Airbus 320 zamonaviy havo laynerlarida amalga oshirilishi aytilgan. Shu bilan birga, MAK tariflar qanchaga pasayganini ma’lum qilmagan. Biroq, kompaniya saytidagi ma’lumotga ko‘ra, bir tomonga chipta iyun oyi boshida 1,6 mln so‘mdan boshlanadi. Eslatib o‘tamiz, avvalroq Nordwind Airlines aviakompaniyasi 1 iyundan «Toshkent-Qozon» reysini ochayotgani xabar qilingandi.